**Igazgatói tájékoztatás**

2021. május 10-től az oktatás a régi rendes megszokott formában, jelenléti oktatás keretében folytatódik.

Azok a szülők, akik gyermekeikkel kapcsolatban egészségbiztonsági okokból kérik, hogy gyermekük a jelenléti oktatás helyett otthon maradhasson, a következő módon tehetik meg:

• Kérelmet nyújtanak be az iskola igazgatója részére a tanuló adataival, indoklással

• A kérelemmel egyidejűleg kitöltik a kötelező nyilatkozatot, melyben nyilatkoznak arról, hogy a tananyag feldolgozását önállóan vállalja a tanuló, és az időszak végén abból jelenléti beszámoláson vesz részt.

• Tudomásul veszik, hogy a tanuló távolmaradása igazolt hiányzásnak minősül.

• A hiányzás csak a benyújtott kérelem igazgatói jóváhagyása után válik igazolttá.

* Nagykorú tanuló esetén is kérjük a szülő által aláírt kérelmet és nyilatkozatot.

Felhívom a szülők, tanulók figyelmét, hogy

• a jelenléti tanítástól való távolmaradás miatti hiányzás beleszámít a 250 órás korlátba, amelyet meghaladva a tanuló - amennyiben kevés érdemjegye miatt nem osztályozhatóosztályozó vizsgát tenni köteles.

Tájékoztatjuk a szülőket, tanulókat, hogy

• a pedagógus nem köteles a tanítási óra megtartása mellett online oktatás keretében is oktatni.

• Tanáraink megteszik a tőlük telhetőt, hogy a tanulókat hozzásegítsék a tananyag sikeres elsajátításához.

Jelenléti oktatásban részt vevő tanulóink számára a járványügyi intézkedésekkel kapcsolatos megelőzési higiéniai intézkedések betartása továbbra is kötelező.

Szob, 2021. május 11.